title: 2012/507/ES: 2012 m. rugsėjo 7 d. Europos Centrinio Banko sprendimas, kuriuo iš dalies keičiamas Sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (ECB/2012/19)

text:
20.9.2012

               LT

               Europos Sąjungos oficialusis leidinys

               L 253/19

         EUROPOS CENTRINIO BANKO SPRENDIMAS
   2012 m. rugsėjo 7 d.
   kuriuo iš dalies keičiamas Sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą
   (ECB/2012/19)
   (2012/507/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 128 straipsnio 1 dalį,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 16 straipsnį,
   kadangi:

               (1)

               2010 m. rugsėjo 16 d. Europos Centrinis Bankas priėmė Sprendimą ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (1), kuris nustato bendras taisykles ir tvarką eurų banknotų, kaip mokėjimo priemonių, integralumui apsaugoti;

               (2)

               reikia iš dalies pakeisti Sprendimo ECB/2010/14 taikymo sritį, kad apimtų dabartines ir būsimas eurų banknotų serijas, tokiu būdu užtikrinant, kad apyvartoje esantys eurų banknotai būtų tikri ir tinkami apyvartai ir kad įtariami padirbti eurų banknotai būtų aptikti ir perduoti kompetentingoms nacionalinėms institucijoms. Todėl Sprendimo ECB/2010/14 prieduose turėtų būti padaryti kai kurie techniniai pakeitimai;

               (3)

               Sprendimo ECB/2010/14 IIIa priede nustatyti eurų banknotų tinkamumo apyvartai automatizuoti tikrinimo minimalūs standartai yra banknotų tvarkymo aparatų funkcinėms galimybėms taikomi reikalavimai. Todėl jie skirti tik banknotų tvarkymo aparatų gamintojams ir neturi įtakos Sprendime ECB/2010/14 nustatytai autentiškumo ir tinkamumo apyvartai tikrinimo tvarkai, kurios turi laikytis grynųjų pinigų tvarkytojai. Kadangi jie nepatenka į Sprendimo ECB/2010/14 taikymo sritį, tinkamumo apyvartai automatizuoti tikrinimo minimalūs standartai turėtų būti įtraukti į banknotų tvarkymo aparatų testavimo, duomenų rinkimo ir stebėsenos taisykles ir tvarką;

               (4)

               atsižvelgiant į taikant Sprendimą ECB/2010/14 įgytą patirtį, siekiant aiškumo ir veiksmingumo, svarbu patobulinti kai kurias taisykles ir tvarką;

               (5)

               todėl reikėtų atitinkamai iš dalies pakeisti Sprendimą ECB/2010/14,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas ECB/2010/14 iš dalies keičiamas taip:

               1.

               2 straipsnis papildomas šia apibrėžtimi:
               „13.   Eurų banknotai– banknotai, kurie atitinka Sprendimo ECB/2003/4 (2) arba bet kurio teisės akto, kuriuo pakeičiamas ar papildomas tas sprendimas, reikalavimus ir Valdančiosios tarybos nustatytas technines specifikacijas.

               2.

               3 straipsnio 5 dalis pakeičiama taip:
               „5.   Grynųjų pinigų tvarkytojai gali pradėti eksploatuoti profesionaliems naudotojams skirtus aparatus, kai jie naudojami autentiškumui ir tinkamumui apyvartai tikrinti, ir klientų valdomus aparatus, jei NCB juos sėkmingai testavo ir jie yra išvardinti ECB svetainėje kaip nustatyta 9 straipsnio 2 dalyje. Jei nėra NCB ir grynųjų pinigų tvarkytojo susitarimų dėl griežtesnių nustatymų, aparatai naudojami tik ECB svetainėje išvardintiems atitinkamiems aparatams skirtiems eurų banknotų nominalams ir serijoms, su standartiniais gamyklos nustatymais, įskaitant visus atnaujinimus, kurie buvo sėkmingai testuoti.“;

               3.

               6 straipsnis pakeičiamas taip:
               „6 straipsnis
               Apyvartai netinkamų eurų banknotų aptikimas
               1.   Rankiniu būdu tinkamumas apyvartai tikrinamas laikantis III priede nustatytų minimalių standartų.
               2.   Automatizuotai tinkamumas apyvartai tikrinamas sėkmingai testuotu banknotų tvarkymo aparatu laikantis minimalių standartų, kurie skelbiami ECB svetainėje ir kartkartėmis iš dalies pakeičiami.
               3.   NCB, prieš tai informavęs ECB, vienam arba keliems eurų banknotų nominalams arba serijoms gali nustatyti griežtesnius standartus, jeigu tai pateisinama, pavyzdžiui, pablogėjusia jo valstybėje narėje apyvartoje esančių eurų banknotų kokybe. Šie griežtesni standartai skelbiami to NCB svetainėje.
               4.   Apyvartai netinkami eurų banknotai perduodami NCB laikantis nacionalinės teisės nuostatų.“;

               4.

               8 straipsnio 4 dalis pakeičiama taip:
               „4.   Prireikus, Eurosistema informuoja grynųjų pinigų tvarkytojus apie klastojimo grėsmes ir gali reikalauti, kad jie imtųsi veiksmų, įskaitant laikino draudimo pakartotinai išleisti į apyvartą atitinkamų serijų eurų banknoto (-ų) nominalą (-us) nustatymą.“;

               5.

               9 straipsnio 3 dalis pakeičiama taip:
               „3.   Sėkmingai testavus banknotų tvarkymo aparato tipą, testų rezultatai galioja visoje euro zonoje vienerius metus nuo to mėnesio, kurį buvo atliktas testas, pabaigos, jeigu tuo laikotarpiu jis išlieka tinkamas visiems Eurosistemai žinomiems padirbtiems eurų banknotams aptikti.“;

               6.

               10 straipsnio 3 dalis pakeičiama taip:
               „3.   Jeigu NCB aptinka, kad grynųjų pinigų tvarkytojas nesilaiko šio sprendimo nuostatų, jis pareikalauja, kad grynųjų pinigų tvarkytojas per nurodytą laikotarpį imtųsi korekcinių priemonių. Kol sprendimo nesilaikymo atvejai nepanaikinti, reikalavimą pateikęs NCB gali ECB vardu uždrausti grynųjų pinigų tvarkytojui atitinkamų serijų eurų banknoto (-ų) nominalą (-us) pakartotinai išleisti į apyvartą. Jei sprendimo nesilaikoma dėl banknotų tvarkymo aparato tipo trūkumų, jis gali būti pašalintas iš 9 straipsnio 2 dalyje nurodyto sąrašo.“;

               7.

               13 straipsnis pakeičiamas taip:
               „13 straipsnis
               Baigiamosios nuostatos
               1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
               2.   Valstybių narių, kurios įsives eurą po šio sprendimo priėmimo dienos, pinigų tvarkytojai jį taiko nuo euro įvedimo dienos.“;

               8.

               I, IIa, IIb, IIIa, IIIb ir IV priedai atitinkamai iš dalies keičiami šio Sprendimo priedu.

         2 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2012 m. rugsėjo 7 d.

            ECB Pirmininkas

         Mario DRAGHI

      (1)  OL L 267, 2010 10 9, p. 1.

      (2)  OL L 78, 2003 3 25, p. 16.“;

      PRIEDAS
      Sprendimo ECB/2010/14 I, IIa, IIb, IIIa, IIIb ir IV priedai iš dalies keičiami taip:

                  1.

                  I priedas pakeičiamas taip:

                     „I PRIEDAS

                        BANKNOTŲ TVARKYMO APARATAI

                     1.   Bendrieji techniniai reikalavimai

                                 1.1.

                                 Kad aparatas būtų pripažintas banknotų tvarkymo aparatu, juo turi būti įmanoma apdoroti eurų banknotus, klasifikuoti atskirus eurų banknotus ir aparato vartotojui neįsikišant fiziškai atskirti eurų banknotus pagal jų klasifikaciją, kaip nurodyta IIa ir IIb prieduose. Banknotų tvarkymo aparatai turi turėti reikalaujamą patikrintiems banknotams skirtų specialių stalčių skaičių ir (arba) kitas priemones, kad būtų užtikrintas patikimas apdorotų eurų banknotų atskyrimas.

                                 1.2.

                                 Turi būti įmanoma pritaikyti banknotų tvarkymo aparatus, kad būtų užtikrinta, kad jie gali patikimai aptikti naujus padirbtus banknotus. Be to, jei taikytina, turi būti įmanoma juos pritaikyti taip, kad būtų galima nustatyti griežtesnius arba švelnesnius tinkamumo apyvartai rūšiavimo standartus.

                           2.   Banknotų tvarkymo aparatų rūšys

                     Banknotų tvarkymo aparatai yra arba klientų valdomi, arba profesionaliems naudotojams skirti aparatai.

                        1   lentelė

                        Klientų valdomi aparatai

                                 A.   Klientų valdomi aparatai, kuriuose galima atsekti klientą, įnešusį grynuosius pinigus

                                 1.

                                 Grynųjų pinigų priėmimo automatai (angl. cash-in machines, CIM)

                                 CIM leidžia klientams, pasinaudojant banko kortele arba kitomis priemonėmis, įnešti eurų banknotus į savo banko sąskaitas, tačiau juose nėra grynųjų pinigų išdavimo funkcijos. CIM tikrina eurų banknotų autentiškumą ir leidžia atsekti sąskaitos turėtoją; tinkamumo apyvartai patikrinimai yra pasirinktini

                                 2.

                                 Grynųjų pinigų priėmimo-išdavimo automatai (angl. cash-recycling machines, CRM)

                                 CRM leidžia klientams, pasinaudojant banko kortele arba kitomis priemonėmis, įnešti eurų banknotus į savo banko sąskaitas ir išimti eurų banknotus iš savo banko sąskaitų. CRM tikrina eurų banknotų autentiškumą ir tinkamumą apyvartai ir leidžia atsekti sąskaitos turėtoją. Išgryninant pinigus CRM gali naudoti tikrus apyvartai tinkamus eurų banknotus, kuriuos ankstesnių operacijų metu įnešė kiti klientai

                                 3.

                                 Mišrūs grynųjų pinigų priėmimo automatai (angl. combined cash-in machines, CCM)

                                 CCM leidžia klientams, pasinaudojant banko kortele arba kitomis priemonėmis, įnešti eurų banknotus į savo banko sąskaitas ir išimti eurų banknotus iš savo banko sąskaitų. CCM tikrina eurų banknotų autentiškumą ir leidžia atsekti sąskaitos turėtoją; tinkamumo apyvartai patikrinimai yra pasirinktini. Išgryninant pinigus CCM naudoja ne ankstesnių operacijų metu kitų klientų įneštus eurų banknotus, o tik atskirai į juos pakrautus eurų banknotus

                                 B.   Kiti klientų valdomi aparatai

                                 4.

                                 Grynųjų pinigų išdavimo automatai (angl. cash-out machines, COM)

                                 COM yra grynųjų pinigų išdavimo automatai, kurie tikrina eurų banknotų autentiškumą ir tinkamumą apyvartai prieš išduodami juos klientams. COM naudoja eurų banknotus, kuriuos į juos pakrovė grynųjų pinigų tvarkytojai arba kitos automatinės sistemos (pvz., pardavimo automatai)

                           CRM gali būti naudojamas kaip CIM ar CCM, jeigu detektorių sistemos, programinė įranga ir kiti jų pagrindinių funkcijų atlikimo komponentai yra tokie patys kaip išvardinti ECB svetainėje CRM tipui.
                     CCM gali būti naudojamas kaip CIM, jeigu detektorių sistemos, programinė įranga ir kiti jo pagrindinių funkcijų atlikimo komponentai yra tokie patys kaip išvardinti ECB svetainėje CCM tipui.

                        2   lentelė

                        Profesionaliems naudotojams skirti aparatai

                                 1.

                                 Banknotų apdorojimo automatai (angl. banknote processing machines, BPM)

                                 BPM tikrina eurų banknotų autentiškumą ir tinkamumą apyvartai

                                 2.

                                 Banknotų autentiškumą tikrinantys automatai (angl. banknote authentication machines, BAM)

                                 BAM tikrina eurų banknotų autentiškumą

                                 3.

                                 Pakartotinio išleidimo į apyvartą pagalbiniai įrenginiai (angl. teller assistant recycling machines, TARM)

                                 TARM yra grynųjų pinigų tvarkytojų valdomi grynųjų pinigų pakartotinio išleidimo į apyvartą automatai, kurie tikrina eurų banknotų autentiškumą ir tinkamumą apyvartai. Išgryninant pinigus TARM gali naudoti tikrus apyvartai tinkamus eurų banknotus, kuriuos ankstesnių operacijų metu įnešė kiti klientai. Be to, eurų banknotus jie laiko seife ir grynųjų pinigų tvarkytojams leidžia kredituoti arba debetuoti klientų banko sąskaitas

                                 4.

                                 Pagalbiniai įrenginiai (angl. teller assistant machines, TAM)

                                 TAM yra grynųjų pinigų tvarkytojų valdomi aparatai, kurie tikrina eurų banknotų autentiškumą. Be to, eurų banknotus jie laiko seife ir grynųjų pinigų tvarkytojams leidžia kredituoti arba debetuoti klientų banko sąskaitas

                           Profesionaliems naudotojams skirti aparatai eurų banknotus turi apdoroti paketais.
                     TARM ir TAM gali būti naudojami kaip klientų valdomi aparatai, jeigu aparato tipas buvo testuotas ir nurodytas ECB svetainėje atitinkamai kaip CRM arba CIM/CCM. Šiuo atveju TARM laikomas CRM, o TAM laikomas CIM/CCM.
                     3.   Banknotų tvarkymo aparatų tipai

                     Eurosistema testuoja banknotų tvarkymo aparatų tipus. Banknotų tvarkymo aparatų tipus vieną nuo kito galima atskirti pagal specialias jų detektorių sistemas, programinę įrangą ir kitus jų pagrindinių funkcijų atlikimo komponentus. Pagrindinės funkcijos yra: a) tikrų eurų banknotų autentiškumo tikrinimas; b) įtariamų padirbtų eurų banknotų aptikimas ir atskyrimas; c) jei taikoma, apyvartai netinkamų eurų banknotų aptikimas ir atskyrimas nuo apyvartai tinkamų eurų banknotų; ir d) jei taikoma, objektų, identifikuotų kaip įtariami padirbti eurų banknotai, ir eurų banknotų, kurių autentiškumas nėra aiškus, atsekimas.“;

                  2.

                  IIa priedas pakeičiamas taip:

                     „IIa PRIEDAS

                        KLIENTŲ VALDOMŲ APARATŲ ATLIEKAMAS EURŲ BANKNOTŲ KLASIFIKAVIMAS IR VEIKSMAI SU JAIS

                     Eurų banknotai priskiriami vienai iš toliau nurodytų klasifikavimo kategorijų ir pagal kategoriją yra fiziškai atskiriami. Aparatai, kurie netikrina eurų banknotų tinkamumo apyvartai, neprivalo atskirti 4a ir 4b kategorijų eurų banknotų.

                        1   lentelė

                        Eurų banknotų klasifikavimas ir veiksmai su jais, atliekami klientų valdomais aparatais, kuriuose galima atsekti klientą, įnešusį grynuosius pinigus

                                 Kategorija

                                 Požymiai

                                 Veiksmai

                                 1.

                                 Objektai, neatpažįstami kaip eurų banknotai

                                 Neatpažįstami kaip eurų banknotai dėl bet kurio iš šių požymių:

                                             —

                                             aparatas neskirtas eurų banknotams,

                                             —

                                             ne eurų banknotai,

                                             —

                                             panašūs į eurų banknotus objektai,

                                             —

                                             neteisingas atvaizdas arba formatas,

                                             —

                                             dideli užlenkimai arba trūksta banknoto dalių,

                                             —

                                             aparato priėmimo arba transportavimo klaida

                                 Aparatas grąžina klientui

                                 2.

                                 Įtariami padirbti eurų banknotai

                                 Atvaizdas ir formatas atpažįstami, tačiau trūksta vieno arba daugiau aparatu tikrinamų autentiškumo požymių arba jie aiškiai nukrypę nuo toleravimo ribų

                                 Išimami iš apyvartos
                                 Nedelsiant, ne vėliau kaip per 20 darbo dienų po to, kai banknotai pateko į aparatą, turi būti perduoti kompetentingoms nacionalinėms institucijoms autentiškumui nustatyti kartu su informacija apie sąskaitos turėtoją. Nekredituojami sąskaitos turėtojui

                                 3.

                                 Eurų banknotai, kurių autentiškumas nėra aiškus

                                 Atvaizdas ir formatas atpažįstami, tačiau ne visi aparatu tikrinami autentiškumo požymiai atpažįstami dėl nukrypimų nuo leistinų kokybės ir (arba) toleravimo ribų. Dažniausiai tai apyvartai netinkami eurų banknotai

                                 Išimami iš apyvartos
                                 Nedelsiant, ne vėliau kaip per 20 darbo dienų po to, kai banknotai pateko į aparatą, eurų banknotai atskirai apdorojami ir perduodami NCB autentiškumui nustatyti
                                 Informacija apie sąskaitos turėtoją saugoma aštuonias savaites po to, kai aparatas aptiko eurų banknotus. Ši informacija pateikiama NCB jam paprašius. Arba, jei NCB sutinka, informaciją, leidžiančią atsekti sąskaitos turėtoją, tam NCB galima perduoti kartu su eurų banknotais
                                 Gali būti kredituoti sąskaitos turėtojui

                                 4a.

                                 Eurų banknotai, atpažinti kaip tikri ir tinkami apyvartai

                                 Visų aparatu atliktų autentiškumo ir tinkamumo apyvartai patikrinimų rezultatai yra teigiami

                                 Gali būti pakartotinai išleidžiami į apyvartą
                                 Kredituojami sąskaitos turėtojui

                                 4b.

                                 Eurų banknotai, atpažinti kaip tikri ir netinkami apyvartai

                                 Visų aparatu atliktų autentiškumo patikrinimų rezultatai yra teigiami. Neigiamas rezultatas dėl bent vieno patikrinto tinkamumo apyvartai kriterijaus

                                 Negalima pakartotinai išleisti į apyvartą; grąžinami NCB
                                 Kredituojami sąskaitos turėtojui

                           Specialios 1 lentelės taisyklės:

                                 1.

                                 Aparatas klientui negrąžina 2 ir 3 kategorijų eurų banknotų, jei aparatas leidžia atšaukti įnešimo operaciją. Atšaukus operaciją, tokie eurų banknotai gali būti sulaikomi ir saugomi laikinoje aparato saugyklos zonoje.

                                 2.

                                 3 kategorijos eurų banknotai fiziškai gali būti neatskirti nuo 4b kategorijos eurų banknotų. Tokiu atveju kartu 3 ir 4b kategorijų eurų banknotų perdavimo NCB terminai ir kliento, įnešusio 3 kategorijos eurų banknotus, atsekimo reikalavimai, tebetaikomi kaip nustatyta 3 kategorijai.

                        2   lentelė

                        Eurų banknotų klasifikavimas ir veiksmai su jais, atliekami kitais klientų valdomais aparatais

                                 Kategorija

                                 Požymiai

                                 Veiksmai

                                 1.

                                 Objektai, neatpažįstami kaip eurų banknotai

                                 Neatpažįstami kaip eurų banknotai dėl bet kurio iš šių požymių:

                                             —

                                             aparatas neskirtas eurų banknotams,

                                             —

                                             ne eurų banknotai,

                                             —

                                             panašūs į eurų banknotus objektai,

                                             —

                                             neteisingas atvaizdas arba formatas,

                                             —

                                             dideli užlenkimai arba trūksta banknoto dalių,

                                             —

                                             aparato priėmimo arba transportavimo klaida

                                 Klientams negali būti išduodami

                                 2.

                                 Įtariami padirbti eurų banknotai

                                 Atvaizdas ir formatas atpažįstami, tačiau trūksta vieno arba daugiau aparatu tikrinamų autentiškumo požymių arba jie aiškiai nukrypę nuo toleravimo ribų

                                 Klientams negali būti išduodami
                                 Nedelsiant, ne vėliau kaip per 20 darbo dienų po to, kai aparatas juos aptiko, turi būti perduoti kompetentingoms nacionalinėms institucijoms autentiškumui nustatyti kartu su informacija, jei ji yra, apie sąskaitos turėtoją

                                 3.

                                 Eurų banknotai, kurių autentiškumas nėra aiškus

                                 Atvaizdas ir formatas atpažįstami, tačiau ne visi aparatu tikrinami autentiškumo požymiai atpažįstami dėl nukrypimų nuo leistinų kokybės ir (arba) toleravimo ribų. Dažniausiai tai apyvartai netinkami eurų banknotai

                                 Klientams negali būti išduodami
                                 Nedelsiant, ne vėliau kaip per 20 darbo dienų po to, kai banknotai pateko į aparatą, eurų banknotai atskirai apdorojami ir perduodami NCB autentiškumui nustatyti

                                 4a.

                                 Eurų banknotai, atpažinti kaip tikri ir tinkami apyvartai

                                 Visų aparatu atliktų autentiškumo ir tinkamumo apyvartai patikrinimų rezultatai yra teigiami

                                 Klientams gali būti išduodami

                                 4b.

                                 Eurų banknotai, atpažinti kaip tikri ir netinkami apyvartai

                                 Visų aparatu atliktų autentiškumo patikrinimų rezultatai yra teigiami. Neigiamas rezultatas dėl bent vieno patikrinto tinkamumo apyvartai kriterijaus

                                 Klientams negali būti išduodami ir yra grąžinami į NCB

                           Specialios 2 lentelės taisyklės:

                                 1.

                                 1, 2 ir 3 kategorijų eurų banknotai gali būti fiziškai neatskirti. Būdamos kartu, visos trys kategorijos turi būti traktuojamos kaip 2 kategorijos eurų banknotai. Jeigu 1, 2 ir 3 kategorijų eurų banknotai gali būti atskirti kitu banknotų tvarkymo aparatu arba, jei sutinka NCB, apmokyto personalo, veiksmai su jais turi būti atliekami pagal 2 lentelę.

                                 2.

                                 3 kategorijos eurų banknotai gali būti fiziškai neatskirti nuo 4b kategorijos eurų banknotų. Tokiu atveju kartu 3 ir 4b kategorijų eurų banknotų perdavimo NCB terminai tebetaikomi, kaip nustatyta 3 kategorijai.“;

                  3.

                  IIb priedas pakeičiamas taip:

                     „IIb PRIEDAS

                        PROFESIONALIEMS NAUDOTOJAMS SKIRTŲ APARATŲ ATLIEKAMAS EURŲ BANKNOTŲ KLASIFIKAVIMAS IR VEIKSMAI SU JAIS

                     Eurų banknotai priskiriami vienai iš 1 lentelėje nurodytų kategorijų. 4a ir 4b kategorijų eurų banknotai yra fiziškai atskiriami nuo 1, 2 ir 3 kategorijų eurų banknotų. Aparatai, kurie netikrina eurų banknotų tinkamumo apyvartai, neprivalo atskirti 4a ir 4b kategorijų eurų banknotų.

                        1   Lentelė

                        Eurų banknotų klasifikavimas ir veiksmai su jais, atliekami profesionaliems naudotojams skirtais aparatais

                                 Kategorija

                                 Požymiai

                                 Veiksmai

                                 1.

                                 Objektai, neatpažįstami kaip eurų banknotai

                                 Neatpažįstami kaip eurų banknotai dėl bet kurio iš šių požymių:

                                             —

                                             aparatas neskirtas eurų banknotams,

                                             —

                                             ne eurų banknotai,

                                             —

                                             panašūs į eurų banknotus objektai,

                                             —

                                             neteisingas atvaizdas arba formatas,

                                             —

                                             dideli užlenkimai arba trūksta banknoto dalių,

                                             —

                                             aparato priėmimo arba transportavimo klaida

                                 Aparatas grąžina operatoriui tolesniam įvertinimui ir veiksmams atlikti.
                                 Profesionaliam naudotojui vizualiai įvertinus, grynųjų pinigų tvarkytojas gali juos grąžinti klientui.

                                 2.

                                 Įtariami padirbti eurų banknotai

                                 Atvaizdas ir formatas atpažįstami, tačiau trūksta vieno arba daugiau aparatu tikrinamų autentiškumo požymių arba jie aiškiai nukrypę nuo toleravimo ribų

                                 Aparatas grąžina operatoriui tolesniems veiksmams atlikti.
                                 Nedelsiant, ne vėliau kaip per 20 darbo dienų po to, kai banknotai buvo apdoroti aparato, jie atskirai apdorojami ir perduodami kompetentingoms institucijoms galutiniam autentiškumui nustatyti.

                                 3.

                                 Eurų banknotai, kurių autentiškumas nėra aiškus

                                 Atvaizdas ir formatas atpažįstami, tačiau ne visi aparatu tikrinami autentiškumo požymiai atpažįstami dėl nukrypimų nuo leistinų kokybės ir (arba) toleravimo ribų. Dažniausiai tai apyvartai netinkami eurų banknotai

                                 4a.

                                 Eurų banknotai, atpažinti kaip tikri ir tinkami apyvartai

                                 Visų aparatu atliktų autentiškumo ir tinkamumo apyvartai patikrinimų rezultatai yra teigiami

                                 Gali būti pakartotinai išleidžiami į apyvartą.
                                 Kredituojami sąskaitos turėtojui.

                                 4b.

                                 Eurų banknotai, atpažinti kaip tikri ir netinkami apyvartai

                                 Visų aparatu atliktų autentiškumo patikrinimų rezultatai yra teigiami. Neigiamas rezultatas dėl bent vieno patikrinto tinkamumo apyvartai kriterijaus

                                 Negali būti pakartotinai išleidžiami į apyvartą ir yra grąžinami NCB.
                                 Kredituojami sąskaitos turėtojui.

                           Speciali 1 lentelės taisyklė:
                     Jeigu 2 ir 3 kategorijų eurų banknotai gali būti paties aparato ar kito banknotų tvarkymo aparato arba, jei NCB sutinka, apmokyto personalo, fiziškai atskirti, tada 3 kategorijos eurų banknotai gali būti teikiami NCB kartu su 4b kategorijos eurų banknotais. Tokiu atveju 2 kategorijos eurų banknotų perdavimo kompetentingai nacionalinei institucijai ir kartu 3 ir 4b kategorijų eurų banknotų perdavimo NCB terminas tebetaikomas kaip nurodyta lentelėje.

                        Kai kuriems profesionaliems naudotojams skirtiems aparatams taikomos specialios klasifikavimo ir rūšiavimo taisyklės

                                 1.

                                 BPM klasifikuoja ir fiziškai rūšiuoja 1, 2 ir 3 kategorijų eurų banknotus į vieną ar daugiau patikrintų banknotų stalčius, o 4a ir 4b kategorijų eurų banknotus – į du atskirus patikrintų banknotų stalčius kaip nustatyta IIb priede; siekiant išvengti aparato operatoriaus įsikišimo, patikrintiems banknotams reikia bent trijų specialių stalčių.

                                 2.

                                 Tačiau BPM, turintys tik du specialius patikrintų banknotų stalčius, gali klasifikuoti ir rūšiuoti eurų banknotus, jei jie atitinka šiuos reikalavimus:

                                             a)

                                             autentiškumas ir tinkamumas apyvartai patikrinami tame pačiame proceso etape. Tame proceso etape 4a kategorijos eurų banknotai turi būti surūšiuojami į vieną stacionarų patikrintų banknotų stalčių, o kitų kategorijų eurų banknotai turi būti surūšiuojami į atskirą stacionarų patikrintų banknotų stalčių, kuris neturi jokio fizinio kontakto su 4a kategorijos eurų banknotais;

                                             b)

                                             jei nustatoma, kad antrame patikrintų banknotų stalčiuje yra 1, 2 ar 3 kategorijų eurų banknotas, operatorius privalo dar kartą patikrinti eurų banknotą (-us), esančius antrame patikrintų banknotų stalčiuje. Tame antrame proceso etape 1, 2 ir 3 kategorijų eurų banknotai turi būti atskirti nuo 4b kategorijos eurų banknotų, 1, 2 ir 3 kategorijų eurų banknotus surūšiuojant į specialų patikrintų banknotų stalčių ir su jais atliekant veiksmus kaip nurodyta pirmiau nurodytoje lentelėje. Kadangi aparatas negali fiziškai atskirti 1, 2 ir 3 kategorijų eurų banknotų į skirtingus patikrintų banknotų stalčius, jie visi turi būti traktuojami kaip 2 kategorijos eurų banknotai ir su jais turi būti atliekami veiksmai kaip su 2 kategorijos eurų banknotais.

                                 3.

                                 BAM klasifikuoja ir fiziškai rūšiuoja 1, 2 ir 3 kategorijų eurų banknotus į vieną patikrintų banknotų stalčių, o 4a ir 4b kategorijų eurų banknotus – į antrą patikrintų banknotų stalčių; siekiant išvengti aparato operatoriaus įsikišimo, patikrintiems banknotams reikia bent dviejų specialių patikrintų banknotų stalčių.

                                 4.

                                 Tačiau BAM, turintys tik vieną specialų patikrintų banknotų stalčių, gali klasifikuoti ir rūšiuoti eurų banknotus, jei jie atitinka šiuos reikalavimus:

                                             a)

                                             kiekvieną kartą, kai apdorojamas 1, 2 ar 3 kategorijos eurų banknotas, aparatas tuoj pat turi sustabdyti apdorojimą ir laikyti eurų banknotą tokioje padėtyje, kad jis neturėtų jokio fizinio kontakto su autentifikuotais eurų banknotais;

                                             b)

                                             kiekvieno atskiro 1, 2 ar 3 kategorijos eurų banknoto autentiškumo patikrinimo rezultatas turi būti parodomas ekrane. Kadangi aparatas negali fiziškai atskirti 1, 2 ir 3 kategorijų eurų banknotų į atskirus patikrintų banknotų stalčius, jie visi turi būti traktuojami kaip 2 kategorijos eurų banknotai ir su jais turi būti atliekami veiksmai kaip su 2 kategorijos eurų banknotais;

                                             c)

                                             sustabdęs apdorojimą, aparatas turi patikrinti, ar yra 1, 2 ar 3 kategorijos eurų banknotų, ir apdorojimas gali būti tęsiamas tik operatoriui fiziškai pašalinus 1, 2 ar 3 kategorijos eurų banknotą;

                                             d)

                                             kiekvieną kartą sustabdžius apdorojimo režimą, operatorius gali prieiti tik prie vieno 1, 2 ar 3 kategorijos eurų banknoto.“;

                  4.

                  IIIa priedas išbraukiamas, IIIb priedas pernumeruojamas į III priedą;

                  5.

                  IV priedas pakeičiamas taip:„
                     IV PRIEDAS

                        DUOMENŲ RINKIMAS IŠ GRYNŲJŲ PINIGŲ TVARKYTOJŲ

                     1.   Tikslai

                     Duomenų rinkimu siekiama suteikti galimybes NCB ir ECB stebėti atitinkamą grynųjų pinigų tvarkytojų veiklą ir prižiūrėti grynųjų pinigų ciklo pokyčius.
                     2.   Bendrieji principai

                                 2.1.

                                 Duomenys apie banknotų tvarkymo aparatus teikiami tik tuo atveju, jei aparatai naudojami siekiant vykdyti šį Sprendimą.

                                 2.2.

                                 Grynųjų pinigų tvarkytojai reguliariai teikia savo valstybės narės NCB:

                                             —

                                             informaciją apie subjektus, kuriuose tvarkomi grynieji pinigai, pavyzdžiui, filialus, ir

                                             —

                                             informaciją apie banknotų tvarkymo aparatus ir bankomatus.

                                 2.3.

                                 Be to, grynųjų pinigų tvarkytojai, kurie eurų banknotus pakartotinai išleidžia į apyvartą per banknotų tvarkymo aparatus ir bankomatus, reguliariai teikia savo valstybės narės NCB:

                                             —

                                             informaciją apie operacijų su grynaisiais pinigais, į kurias įtraukiami banknotų tvarkymo aparatai ir bankomatai, kiekį (apdorotų eurų banknotų skaičių),

                                             —

                                             informaciją apie kredito įstaigų tolimus filialus, kuriuose atliekama nedaug operacijų su grynaisiais pinigais ir kuriuose tinkamumo apyvartai patikrinimai atliekami rankiniu būdu.

                           3.   Duomenų tipas ir atskaitomybės reikalavimai

                                 3.1.

                                 Priklausomai nuo surinktų duomenų pobūdžio, jie yra skirstomi į pagrindinius duomenis ir operacinius duomenis.

                        Pagrindiniai duomenys

                                 3.2.

                                 Pagrindiniai duomenys apima informaciją apie: a) atskirus grynųjų pinigų tvarkytojus ir jų eksploatuojamus banknotų tvarkymo aparatus ir bankomatus, ir b) kredito įstaigų tolimus filialus.

                                 3.3.

                                 Pagrindiniai duomenys NCB teikiami šio sprendimo taikymo dieną ir po to – kas šešis mėnesius. 1 priedėlyje pateiktame pavyzdyje nustatytus duomenis teikti būtina, nors NCB gali reikalauti juos teikti kitokiu formatu. Pereinamuoju laikotarpiu NCB gali reikalauti teikti duomenis kas mėnesį, jei tokia buvo jų praktika iki šio sprendimo įsigaliojimo, arba kas ketvirtį.

                                 3.4.

                                 Stebėsenos tikslais NCB gali nuspręsti rinkti duomenis vietos lygiu, pavyzdžiui, iš filialų.

                                 3.5.

                                 NCB gali nuspręsti netaikyti atsakomybės reikalavimų banknotų tvarkymo aparatams, kurie naudojami tik banko kasoje išduodamiems eurų banknotams apdoroti arba kurie nenaudojami pakartotiniam išleidimui į apyvartą. NCB gali reikalauti grynųjų pinigų tvarkytojų nurodyti CRM ir CCM, kurie naudojami atitinkamai kaip CCM/CIM arba CIM.

                                 3.6.

                                 3 priedėlyje pateiktame pavyzdyje nustatytus duomenis apie tolimus filialus teikti būtina, tačiau NCB gali reikalauti juos teikti kitokiu formatu.

                        Operaciniai duomenys

                                 3.7.

                                 Duomenys, atsirandantys iš grynųjų pinigų tvarkytojų atliekamo eurų banknotų apdorojimo ir pakartotinio išleidimo į apyvartą, klasifikuojami kaip operaciniai duomenys.

                                 3.8.

                                 NCB gali nuspręsti kitiems ūkio subjektams, kaip nurodyta Reglamento (EB) Nr. 1338/2001 6 straipsnio 1 dalyje, netaikyti įpareigojimo teikti operacinius duomenis, jei eurų banknotų, kuriuos jie pakartotinai išleidžia į apyvartą per bankomatus, skaičius yra mažesnis nei NCB nustatyta riba.

                                 3.9.

                                 Duomenys teikiami kas šeši mėnesiai. Duomenys NCB pateikiami ne vėliau kaip per du mėnesius po atitinkamo ataskaitinio laikotarpio, tai yra, iki vasario mėnesio pabaigos ir rugpjūčio mėnesio pabaigos. Duomenys gali būti teikiami naudojant 2 priedėlyje pateiktą pavyzdį. Pereinamuoju laikotarpiu NCB gali reikalauti teikti duomenis kas mėnesį, jei tokia buvo jų praktika iki šio sprendimo įsigaliojimo, arba kas ketvirtį.

                                 3.10.

                                 Duomenis teikia grynųjų pinigų tvarkytojai, kurie eurų banknotus tvarko rankiniu būdu. Jei grynųjų pinigų tvarkytojas perdavė autentiškumo ir tinkamumo apyvartai tikrinimą kitam grynųjų pinigų tvarkytojui, duomenis teikia pagal 3 straipsnio 2 dalį paskirtas grynųjų pinigų tvarkytojas.

                                 3.11.

                                 Grynųjų pinigų tvarkytojai teikia duomenis apie vienetus (kiekį), suvestus nacionaliniu lygiu ir paskirstytus pagal eurų banknotų nominalus. Nereikalaujama paskirstymo pagal banknotų serijas. Kreditų įstaigų tolimų filialų operaciniai duomenys teikiami atskirai.

                                 3.12.

                                 Stebėsenos tikslais NCB gali nuspręsti rinkti duomenis vietos lygiu, pavyzdžiui, iš filialų.

                                 3.13.

                                 NCB gali nuspręsti netaikyti atskaitomybės reikalavimų eurų banknotams, kurie apdorojami banknotų tvarkymo aparatais ir išduodami banko kasoje.

                                 3.14.

                                 Gali būti paprašyta, kad grynųjų pinigų tvarkytojai, kurie autentiškumo ir tinkamumo apyvartai tikrinimą perdavė kitiems grynųjų pinigų tvarkytojams, pateiktų NCB apie juos išsamią informaciją, įskaitant susitarimus dėl perdavimo.

                                 3.15.

                                 3 priedėlyje pateiktame pavyzdyje nustatytus duomenis apie tolimus filialus teikti būtina, nors NCB gali reikalauti juos teikti kitokiu formatu ir su grynųjų pinigų tvarkytojais gali sudaryti susitarimą rinkti išsamesnius duomenis.

                           4.   Konfidencialumas ir duomenų skelbimas

                                 4.1.

                                 Ir pagrindiniai, ir operaciniai duomenys laikomi konfidencialiais.

                                 4.2.

                                 NCB ir ECB gali nuspręsti skelbti ataskaitas arba statistiką, naudodami pagal šį priedą gautus duomenis. Bet kokia tokia skelbiama informacija yra taip suvedama, kad jokie duomenys negalėtų būti priskiriami atskiriems atskaitingiesiems agentams.

                     1 priedėlis

                        DUOMENŲ TEIKIMO PAVYZDYS

                        Pagrindiniai duomenys

                     Ši informacija teikiama [kam]:
                     [NCB pavadinimas; kontaktiniai duomenys iškilus klausimams; adresas]
                     1.   Informacija apie grynųjų pinigų tvarkytoją

                     Grynųjų pinigų tvarkytojo pavadinimas:
                     Pagrindinės būstinės adresas:
                     Pašto indeksas:
                     Miestas:
                     Gatvė:
                     Bendrovės rūšis:

                                 —

                                 Kredito įstaiga

                                 —

                                 Valiutos keitykla

                                 —

                                 Grynųjų pinigų pervežimo bendrovė, kuri nėra mokėjimo įstaiga

                                 —

                                 Brokeris (mažmenininkas)

                                 —

                                 Kazino

                                 —

                                 Kita, įkaitant mokėjimo įstaigas, jei dar nepriskirta vienai iš pirmiau nurodytų kategorijų (nurodyti)

                           Kontaktiniai asmenys:
                     Vardai, pavardės:
                     Telefono numeriai:
                     Fakso numeriai:
                     El. pašto adresai:
                     Partneris, kuriam perduodama tam tikra funkcija (jei yra)
                     Pavadinimas:
                     Adresas:
                     Pašto indeksas:
                     Miestas:
                     2.   Klientų valdomi aparatai

                                 Aparato kategorija

                                 Identifikacinis numeris (1)

                                 Gamintojas (1)

                                 Aparato pavadinimas (1)

                                 Identifikavimas (1)

                                 (detektorių sistema/programinės įrangos versijos)

                                 Bendras eksploatuojamų aparatų skaičius

                                 CIM

                                 CRM

                                 CCM

                                 COM

                           3.   Profesionaliems naudotojams skirti aparatai

                                 Aparato kategorija

                                 Identifikacinis numeris (2)

                                 Gamintojas (2)

                                 Aparato pavadinimas (2)

                                 Identifikavimas (2)

                                 (detektorių sistema/programinės įrangos versijos)

                                 Bendras eksploatuojamų aparatų skaičius

                                 BPM

                                 BAM

                                 TARM

                                 TAM

                           4.   Bankomatai

                                 Bendras eksploatuojamų aparatų skaičius

                                 ATM

                                 ScoT

                                 Kiti

                     2 priedėlis

                        DUOMENŲ TEIKIMO PAVYZDYS

                        Operaciniai duomenys

                     1.   Informacija apie grynųjų pinigų tvarkytoją

                                 Grynųjų pinigų tvarkytojo pavadinimas

                                 Ataskaitinis laikotarpis

                           2.   Duomenys

                     Prašome pateikti nacionaliniu arba regioniniu lygiu agreguotus duomenis – kaip nusprendė NCB (išskyrus tolimus filialus).

                                 Bendras apdorotų eurų banknotų skaičius (3)

                                 Iš jų – išrūšiuoti kaip netinkami apyvartai (3)

                                 Iš jų – pakartotinai išleisti į apyvartą (4)

                                 5 EUR

                                 10 EUR

                                 20 EUR

                                 50 EUR

                                 100 EUR

                                 200 EUR

                                 500 EUR

                                 Per klientų valdomus aparatus ir bankomatus išplatintų eurų banknotų skaičius

                           Jei tolimiems filialams NCB taiko 7 straipsnyje nustatytą išimtį, šie duomenys yra privalomi tos valstybės narės kredito įstaigoms. Kredito įstaigos turi kreiptis į savo NCB, kad pasitikrintų, ar šie duomenys turi būti pateikiami.

                     3 priedėlis

                        KREDITO ĮSTAIGŲ TOLIMI FILIALAI

                     Šią informaciją teikia tik tos kredito įstaigos, kurios turi tolimų filialų, kaip nurodyta 7 straipsnio 1 dalyje.
                     1.   Informacija apie kredito įstaigą

                                 Kredito įstaigos pavadinimas

                                 Ataskaitinis laikotarpis

                     2.   Duomenys

                                 Tolimo filialo pavadinimas

                                 Adresas

                                 Per klientų valdomus aparatus ir bankomatus išplatintų eurų banknotų skaičius

                           “

         (1)  Šios eilutės pildomos pagal ECB interneto svetainėje esančią atitinkamą informaciją.

         (2)  Šios eilutės pildomos pagal ECB interneto svetainėje esančią atitinkamą informaciją.

         (3)  Šis straipsnis apima ir profesionaliems naudotojams skirtus, ir klientų valdomus aparatus.

         (4)  Išskyrus į NCB grąžintus eurų banknotus ir, jei NCB taip nusprendžia, eurų banknotus, pakartotinai išleistus į apyvartą per banko kasas.


title: 2004/713/EB: Europos Parlamento sprendimas 2004 m. balandžio 21 d. dėl biudžeto įvykdymo patvirtinimo Eurojust direktoriui dėl jo biudžeto vykdymo 2002 finansiniais metais

text:
21.4.2004

               LT

               Europos Sąjungos oficialusis leidinys

               L 330/7

         EUROPOS PARLAMENTO SPRENDIMAS
   2004 m. balandžio 21 d.
   dėl biudžeto įvykdymo patvirtinimo Eurojust direktoriui dėl jo biudžeto vykdymo 2002 finansiniais metais
   (2004/713/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/7

         EUROPOS PARLAMENTO REZOLIUCIJA
   kurioje pateikiamos pastabos, lydinčios sprendimą dėl biudžeto įvykdymo patvirtinimo Eurojust direktoriui dėl jo biudžeto vykdymo 2002 finansiniais metais


title: 2011/35/BUSP: 2011 m. sausio 14 d. Politinio ir saugumo komiteto sprendimas BiH/17/2011 dėl Europos Sąjungos karinės operacijos Bosnijoje ir Hercegovinoje ES operacijos vado paskyrimo

text:
21.1.2011

               LT

               Europos Sąjungos oficialusis leidinys

               L 18/41

         POLITINIO IR SAUGUMO KOMITETO SPRENDIMAS BiH/17/2011
   2011 m. sausio 14 d.
   dėl Europos Sąjungos karinės operacijos Bosnijoje ir Hercegovinoje ES operacijos vado paskyrimo
   (2011/35/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio antrą pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnio 1 dalį,
   kadangi:

               (1)

               Pagal Bendrųjų veiksmų 2004/570/BUSP 6 straipsnio 1 dalį Taryba Politinį ir saugumo komitetą įgaliojo priimti sprendimus dėl ES operacijos vado paskyrimo.

               (2)

               Pagal 2007 m. rugsėjo 25 d. Politinio ir saugumo komiteto sprendimą BiH/10/2007 dėl Europos Sąjungos karinės operacijos Bosnijoje ir Hercegovinoje ES operacijos vado paskyrimo (2) Vyriausiojo sąjungininkų pajėgų Europoje vado pavaduotojas generolas John McCOLL buvo paskirtas Europos Sąjungos karinės operacijos Bosnijoje ir Hercegovinoje ES operacijos vadu.

               (3)

               NATO nusprendė paskirti generolą serą Richard SHIRREFF Vyriausiojo sąjungininkų pajėgų Europoje vado pavaduotoju, kuris pakeistų generolą John McCOLL. Generolas seras Richard SHIRREFF pradės eiti pareigas nuo 2011 m. kovo 4 d. Generolas seras Richard SHIRREFF turėtų taip pat pakeisti generolą John McCOLL jo kaip Europos Sąjungos karinės operacijos Bosnijoje ir Hercegovinoje ES operacijos vado pareigose.

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus.

               (5)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, nustatančią, kad „Berlin plus“ susitarimai ir jų vykdymas bus taikomi tik toms Sąjungos valstybėms narėms, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         PRIĖMĖ ŠĮ SPRENDIMĄ:
   1 straipsnis
   Generolas seras Richard SHIRREFF skiriamas Europos Sąjungos karinės operacijos Bosnijoje ir Hercegovinoje ES operacijos vadu.
   2 straipsnis
   Šis sprendimas įsigalioja 2011 m. kovo 4 d.

      Priimta Briuselyje 2011 m. sausio 14 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 252, 2004 7 28, p. 10.

      (2)  OL L 293, 2007 11 10, p. 8.


title: 2008 m. gruodžio 16 d. Europos Parlamento ir Tarybos sprendimas Nr. 1358/2008/EB, iš dalies keičiantis Sprendimą Nr. 1904/2006/EB, įkuriantį 2007–2013 m. programą Europa piliečiams aktyviam Europos pilietiškumui skatinti

text:
30.12.2008

               LT

               Europos Sąjungos oficialusis leidinys

               L 350/58

      EUROPOS PARLAMENTO IR TARYBOS SPRENDIMAS Nr. 1358/2008/EB
   2008 m. gruodžio 16 d.
   iš dalies keičiantis Sprendimą Nr. 1904/2006/EB, įkuriantį 2007–2013 m. programą „Europa piliečiams“ aktyviam Europos pilietiškumui skatinti
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 151 ir 308 straipsnius,
   atsižvelgdami į Komisijos pasiūlymą,
   pasikonsultavę su Europos ekonomikos ir socialinių reikalų komitetu,
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (1),
   kadangi:

               (1)

               2006 m. gruodžio 12 d. Europos Parlamento ir Tarybos sprendimu Nr. 1904/2006/EB (2) įkurta 2007–2013 m. programa „Europa piliečiams“.

               (2)

               Sprendimo Nr. 1904/2006/EB 8 straipsnio 3 dalyje nustatyta, kad kitos nei 2 dalyje išvardytos programos įgyvendinimo priemonės patvirtinamos laikantis to sprendimo 9 straipsnio 3 dalyje nurodytos procedūros, t. y. laikantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (3), įtvirtintos patariamosios procedūros.

               (3)

               Sprendimo Nr. 1904/2006/EB tekste išdėstyta, kad kitiems nei to sprendimo 8 straipsnio 2 dalyje nurodytiems atrankos sprendimams taikoma patariamoji procedūra ir Europos Parlamento teisė į analitinę priežiūrą.

               (4)

               Šiais atrankos sprendimais dažniausiai skiriamos dotacijos yra nedidelės, todėl nereikia priimti politinės svarbos sprendimų.

               (5)

               Laikantis tokių procedūrų taikymo taisyklių, dotacijų skyrimo kandidatams laikotarpis pailgėja papildomais dviem trimis mėnesiais. Dėl šių taisyklių dažnai uždelsiamas dotacijų gavėjams skyrimas, neproporcingai apsunkinamas programos administravimas ir, atsižvelgiant į skiriamų dotacijų dydį, nesukuriama jokia papildoma vertė.

               (6)

               Kad atrankos sprendimai būtų įgyvendinami greičiau ir veiksmingiau, būtina patariamąją procedūrą keisti Komisijos įpareigojimu nedelsiant pranešti Europos Parlamentui ir valstybėms narėms apie bet kokias priemones, kurių, siekiant įgyvendinti Sprendimą Nr. 1904/2006/EB, imtasi be komiteto pagalbos,

         NUSPRENDĖ:
   1 straipsnis
   Sprendimas Nr. 1904/2006/EB iš dalies keičiamas taip:

               1)

               8 straipsnio 3 dalis pakeičiama taip:
               „3.   Komisija praneša 9 straipsnyje nurodytam komitetui ir Europos Parlamentui apie visus kitus atrankos sprendimus, kuriuos ji priėmė dėl šio sprendimo įgyvendinimo, per dvi darbo dienas nuo šių sprendimų priėmimo. Į šią informaciją įtraukiama gautų paraiškų apibūdinimas ir analizė, įvertinimo ir atrankos procedūros apibūdinimas ir siūlomų finansuoti bei atmestų projektų sąrašai.“;

               2)

               9 straipsnio 3 dalis išbraukiama.

         2 straipsnis
   Komisija praneša Europos Parlamentui ir Tarybai apie šio sprendimo poveikį iki 2010 m. birželio 30 d.
   3 straipsnis
   Šis sprendimas įsigalioja kitą dieną nuo jo paskelbimo Europos Sąjungos oficialiajame leidinyje.

      Priimta Strasbūre, 2008 m. gruodžio 16 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         B. LE MAIRE

      (1)  2008 m. rugsėjo 2 d. Europos Parlamento nuomonė (dar nepaskelbta Oficialiajame leidinyje) ir 2008 m. lapkričio 20 d. Tarybos sprendimas.

      (2)  OL L 378, 2006 12 27, p. 32.

      (3)  OL L 184, 1999 7 17, p. 23.


title: 2016 m. balandžio 11 d. Tarybos sprendimas (ES) 2016/581 dėl Europos Sąjungos ir Urugvajaus Rytų Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu

text:
16.4.2016

               LT

               Europos Sąjungos oficialusis leidinys

               L 101/1

         TARYBOS SPRENDIMAS (ES) 2016/581
   2016 m. balandžio 11 d.
   dėl Europos Sąjungos ir Urugvajaus Rytų Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Kroatijos Respublikai;

               (2)

               derybas vedė Komisija, laikydamasi Tarybos priimtų derybinių nurodymų;

               (3)

               pabaigus tas derybas 2015 m. gruodžio 18 d. parafuotas Europos Sąjungos ir Urugvajaus Rytų Respublikos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą;

               (4)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Europos Sąjungos vardu pasirašyti Europos Sąjungos ir Urugvajaus Rytų Respublikos susitarimą pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą su sąlyga, kad tas Susitarimas (1) bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 11 d.

            Tarybos vardu

            Pirmininkas

         M.H.P. VAN DAM

      (1)  Susitarimo tekstas bus paskelbtas kartu su sprendimu dėl jo sudarymo.


title: Europos centrinio banko sprendimas 2004 m. balandžio 23 d. nustatantis nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (ECB/2004/10)

text:
9.6.2004

               LT

               Europos Sąjungos oficialusis leidinys

               L 205/19

      EUROPOS CENTRINIO BANKO SPRENDIMAS

   2004 m. balandžio 23 d.
   nustatantis nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones
   (ECB/2004/10)
   (2004/507/EB)
   EUROPOS CENTRINIO BANKO BENDROJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 48 straipsnį,
   kadangi:

               (1)

               2003 m. gruodžio 18 d. Sprendimas ECB/2003/19, nustatantis nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (1), nustatė pasirašyto Europos centrinio banko (ECB) kapitalo procentą, kurį valstybių narių, kurios nebus įsivedusios euro 2004 m. sausio 1 d., nacionaliniai centriniai bankai (NCB) turėtų 2004 m. sausio 1 d. sumokėti kaip įnašą, skirtą ECB veiklos išlaidoms padengti.

               (2)

               Atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą ir jų atitinkamų NCB tapimą Europos centrinių bankų sistemos (ECBS) dalimi 2004 m. gegužės 1 d., 2004 m. balandžio 22 d. Sprendimas ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (2) nustato nuo 2004 m. gegužės 1 d. kiekvienam 2004 m. gegužės 1 d. ECBS dalimi esančiam NCB skiriamus indeksus ECB kapitalo pasirašymo rakte (toliau atitinkamai – indeksai kapitalo rakte ir kapitalo raktas).

               (3)

               Nuo 2004 m. gegužės 1 d. pasirašytas ECB kapitalas yra 5 564 669 247,19 eurų.

               (4)

               Dėl išplėsto kapitalo rakto turi būti priimtas naujas ECB sprendimas, nuo 2004 m. gegužės 1 d. panaikinantis Sprendimą ECB/2003/19 ir nustatantis pasirašyto ECB kapitalo procentą, kurį valstybių narių, kurios iki 2004 m. gegužės 1 d. nebus įsivedusios euro, NCB (toliau – nedalyvaujantys NCB) turėtų sumokėti 2004 m. gegužės 1 d.

               (5)

               Atsižvelgiant į Europos centrinio banko bendrosios tarybos darbo reglamento 3 straipsnio 3 dalį Česká národní banka, Eesti Pank, the Central Bank of Cyprus, Latvijas Banka, Lietuvos banko, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije ir Národná banka Slovenska valdytojai turėjo galimybę išdėstyti savo samprotavimus dėl šio sprendimo prieš jį priimant,

         NUSPRENDĖ:
   1 straipsnis
   Kapitalo apmokėjimo apimtis ir forma
   Kiekvienas nedalyvaujantis NCB apmoka 7 % savo pasirašyto ECB kapitalo 2004 m. gegužės 1 d. Todėl kiekvienas nedalyvaujantis NCB, atsižvelgdamas į Sprendimo ECB/2004/5 2 straipsnyje nustatytus indeksus kapitalo rakte, 2004 m. gegužės 1 d. sumoka sumą, nurodytą šalia jo pavadinimo šioje lentelėje:

               (EUR)

               Nedalyvaujantys NCB

               Česká národní banka

               5 680 859,54

               Danmarks Nationalbank

               6 101 159,01

               Eesti Pank

               694 915,90

               Central Bank of Cyprus

               506 384,90

               Latvijas Banka

               1 160 010,95

               Lietuvos bankas

               1 723 656,30

               Magyar Nemzeti Bank

               5 408 190,75

               Bank Ċentrali ta’ Malta/Central Bank of Malta

               252 023,87

               Narodowy Bank Polski

               20 013 889,41

               Banka Slovenije

               1 302 967,30

               Národná banka Slovenska

               2 783 948,38

               Sveriges Riksbank

               9 400 451,41

               Bank of England

               56 022 530,23

         2 straipsnis
   Apmokėto kapitalo koregavimas
   1.   Danmarks Nationalbank, Sveriges Riksbank ir the Bank of England jau apmokėjo 5 % savo pasirašyto ECB kapitalo dalį, taikomą iki 2004 m. balandžio 30 d. pagal Sprendimą ECB/2003/19. Atsižvelgiant į tai, kiekvienas iš jų atitinkamai arba perveda papildomą sumą į ECB, arba gauna grąžintiną sumą iš ECB, kad būtų gautos sumos, nurodytos 1 straipsnyje pateiktoje lentelėje.
   2.   Kiekvienas kitas nedalyvaujantis NCB perveda į ECB sumą, nurodytą šalia jo pavadinimo 1 straipsnyje pateiktoje lentelėje.
   3.   Visi pervedimai pagal šį straipsnį atliekami pagal 2004 m. balandžio 22 d. Sprendimu ECB/2004/7, nustatančiu Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygas (3), nustatytas sąlygas.
   3 straipsnis
   Baigiamosios nuostatos
   1.   Šis sprendimas įsigalioja 2004 m. balandžio 23 d.
   2.   Sprendimas ECB/2003/19 panaikinamas nuo 2004 m. gegužės 1 d.

      Priimta Frankfurte prie Maino, 2004 m. balandžio 23 d.

            ECB pirmininkas

         Jean-Claude TRICHET

      (1)  OL L 9, 2004 1 15, p. 31.

      (2)  Žr. šio Oficialiojo leidinio p. 5.

      (3)  Žr. šio Oficialiojo leidinio p. 9.


title: 2013 m. balandžio 23 d. Komisijos sprendimas, kuriuo įsteigiama Komisijos ekspertų grupė „Gero mokesčių valdymo, agresyvaus mokesčių planavimo ir dvigubo apmokestinimo klausimai“

text:
26.4.2013

               LT

               Europos Sąjungos oficialusis leidinys

               C 120/17

         KOMISIJOS SPRENDIMAS
   2013 m. balandžio 23 d.
   kuriuo įsteigiama Komisijos ekspertų grupė „Gero mokesčių valdymo, agresyvaus mokesčių planavimo ir dvigubo apmokestinimo klausimai“
   2013/C 120/07
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               2012 m. gruodžio 6 d. komunikate (1) Komisija pateikė veiksmų planą stiprinti kovą su mokestiniu sukčiavimu ir mokesčių slėpimu. Prie komunikato pridėtos dvi rekomendacijos: dėl agresyvaus mokesčių planavimo (2) ir dėl priemonių, kuriomis trečiosios šalys skatinamos laikytis minimalių gero mokesčių srities valdymo standartų (3). Šios sritys šiuo metu ypač svarbios – tą pabrėžė ir Europos Parlamentas 2012 m. balandžio 19 d. rezoliucijoje dėl raginimo konkrečiais būdais kovoti su mokestiniu sukčiavimu ir mokesčių slėpimu (4);

               (2)

               vadovaudamosi Rekomendacija dėl agresyvaus mokesčių planavimo, valstybės narės turėtų priimti bendrąją kovos su piktnaudžiavimu taisyklę, pagal kurią būtų neatsižvelgiama į dirbtines priemones, taikomas siekiant pagrindinio tikslo – išvengti apmokestinimo, ir mokesčių tikslais jos būtų vertinamos atsižvelgiant į jų faktinį ekonominį pobūdį. Be to, rekomendacija valstybės narės raginamos į sutartis dėl dvigubo apmokestinimo išvengimo įtraukti nuostatą, kuria būtų užkertamas kelias konkrečios formos visiškam neapmokestinimui;

               (3)

               Rekomendacijoje dėl priemonių, kuriomis trečiosios šalys skatinamos laikytis minimalių gero mokesčių srities valdymo standartų, pateikiami kriterijai, kurie padeda nustatyti trečiąsias šalis, neatitinkančias tų minimalių standartų. Joje taip pat išvardijami veiksmai, kurių valstybės narės gali imtis tokių trečiųjų šalių atžvilgiu ir trečiųjų šalių, kurios tokių standartų laikosi arba yra įsipareigojusios laikytis, atžvilgiu;

               (4)

               svarbu, kad šios rekomendacijos būtų kuo plačiau įgyvendintos taip, kad būtų atsižvelgta į visą atitinkamą patirtį, žinias ir nuomones. Be to, tie elementai turėtų padėti Komisijai parengti minėtų rekomendacijų taikymo ataskaitą, kurią ji yra įsipareigojusi paskelbti iki 2015 m. pabaigos. Taip pat tai turėtų būti naudinga Komisijai toliau dirbant šioje srityje;

               (5)

               Komunikate dėl dvigubo apmokestinimo bendrojoje rinkoje (5) Komisija padarė išvadą, kad nagrinės ES forumo dvigubo apmokestinimo klausimais, t. y. šios srities problemas aptariančių ekspertų grupės, sukūrimo galimą naudą. Turint omenyje tų problemų svarbą vidaus rinkos veikimui, atrodo, kad jas reikėtų reguliariai aptarti ekspertų grupėje. Be to, atsakymuose į Komisijos viešų konsultacijų dėl faktinių visiško neapmokestinimo atvejų pavyzdžių ir galimų šios problemos sprendimo būdų klausimus pabrėžta, kad praktikoje visiškas neapmokestinimas ir dvigubas apmokestinimas dažnai yra susiję, todėl neturėtų būti vertinami atskirai. Kadangi pats visiškas neapmokestinimas yra susijęs su agresyviu mokesčių planavimu, kuris yra vienas iš pirmiau minėtų klausimų, tikslinga nustatyti, kad dvigubo apmokestinimo klausimas būtų sprendžiamas toje pačioje ekspertų grupėje, t. y. aptariamoje Ekspertų grupėje;

               (6)

               Ekspertų grupė turėtų sudaryti sąlygas šiose srityse užtikrinti dialogą, per kurį būtų keičiamasi patirtimi bei žiniomis ir išklausomos visų suinteresuotųjų šalių nuomonės;

               (7)

               Ekspertų grupei turėtų pirmininkauti Komisija ir joje turėtų dalyvauti valstybių narių mokesčių administratorių, verslo arba pilietinės visuomenės ir mokesčių ekspertų organizacijų atstovai;

               (8)

               turėtų būti nustatytos Ekspertų grupės nariams taikomos informacijos atskleidimo taisyklės;

               (9)

               asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6),

         NUSPRENDĖ:
   1 straipsnis
   Dalykas
   Šiuo sprendimu įsteigiama ekspertų grupė „Gero mokesčių valdymo, agresyvaus mokesčių planavimo ir dvigubo apmokestinimo klausimai“ (toliau – Ekspertų grupė).
   2 straipsnis
   Užduotys
   Ekspertų grupės užduotys:

               a)

               skatinti verslo, pilietinės visuomenės ir nacionalinių mokesčių administratorių ekspertų diskusijas gero mokesčių srities valdymo, agresyvaus mokesčių planavimo ir dvigubo apmokestinimo klausimais. Geras mokesčių srities valdymas apima skaidrumą, informacijos mainus ir sąžiningą mokesčių konkurenciją;

               b)

               Komisijai teikti informaciją, svarbią siekiant nustatyti tų sričių prioritetus ir pasirinkti tinkamus būdus bei priemones pažangai tose srityse pasiekti;

               c)

               nustatyti galimai svarbius techninius ir praktinius šios srities klausimus ir galimus sprendimus ir taip padėti kuo geriau taikyti ir įgyvendinti minėtas Komisijos rekomendacijas;

               d)

               Komisijai teikti informaciją, svarbią siekiant parengti rekomendacijų dėl priemonių, kuriomis trečiosios šalys skatinamos laikytis minimalių gero mokesčių srities valdymo standartų, ir dėl agresyvaus mokesčių planavimo taikymo ataskaitą;

               e)

               aptarti mokesčių administratorių, taip pat verslo, pilietinės visuomenės ir mokesčių ekspertų pateiktą praktinę informaciją ir parengti pasiūlymus, kaip būtų galima efektyviau spręsti dabartines dvigubo apmokestinimo problemas, veikiančias sklandų vidaus rinkos veikimą.

         3 straipsnis
   Konsultavimasis
   Komisija gali konsultuotis su Ekspertų grupe visais su geru mokesčių srities valdymu, agresyviu mokesčių planavimu ir dvigubu apmokestinimu susijusiais klausimais.
   4 straipsnis
   Narystė. Narių skyrimas
   1.   Ekspertų grupę sudaro daugiausia 45 nariai.
   2.   Ekspertų grupės nariai yra:

               a)

               valstybių narių mokesčių administratoriai;

               b)

               ne daugiau kaip 15 verslo, pilietinės visuomenės ir mokesčių ekspertų organizacijų.

         3.   Kiekvienos valstybės narės mokesčių administratoriai paskiria vieną atstovą, parinktą iš pareigūnų, atsakingų už tarpvalstybinį apmokestinimą ir konkrečiai – kovą su agresyviu mokesčių planavimu.
   4.   Paskelbus kvietimą teikti paraiškas, Mokesčių ir muitų sąjungos generalinio direktorato generalinis direktorius paskiria 2 dalies b punkte nurodytas paraiškas pateikusias organizacijas, turinčias kompetencijos 2 straipsnyje nurodytų sričių klausimais.
   5.   Teikdamos paraiškas organizacijos paskiria vieną atstovą ir vieną pakaitinį narį, kuris pakeičia nedalyvaujantį ar savo pareigų negalintį eiti atstovą. Mokesčių ir muitų sąjungos generalinio direktorato generalinis direktorius gali nepritarti organizacijos paskirto atstovo arba pakaitinio nario kandidatūrai remdamasis tuo, kad jie neatitinka kvietime teikti paraiškas nurodytų reikalavimų. Tokiais atvejais susijusios organizacijos prašoma paskirti kitą atstovą arba pakaitinį narį.
   6.   Pakaitiniai nariai skiriami laikantis tų pačių sąlygų, kaip ir skiriant nuolatinius narius; pakaitiniai nariai automatiškai pakeičia nedalyvaujančius ar savo pareigų negalinčius eiti narius.
   7.   Organizacijos skiriamos trejiems metams, nebent jos yra pakeičiamos arba pašalinamos pagal 9 dalį. Jų kadencija gali būti pratęsta joms pateikus paraiškas.
   8.   Narystės kriterijus atitinkančias, tačiau nepaskirtas organizacijas galima įtraukti į rezervo sąrašą, kuris galioja trejus metus ir kuriuo Komisija gali naudotis pakeisdama narius.
   9.   2 dalies b punkte nurodytos organizacijos arba jų atstovai gali būti pakeisti arba pašalinti nepasibaigus kadencijai bet kuriuo iš šių atvejų:

               a)

               kai organizacija arba jos atstovas nebegali veiksmingai dalyvauti Ekspertų grupės svarstymuose;

               b)

               kai organizacija arba jos atstovas nesilaiko Sutarties dėl Europos Sąjungos veikimo 339 straipsnyje nustatytos sąlygos;

               c)

               kai organizacija arba jos atstovas atsistatydina;

               d)

               kai to reikėtų, kad būtų vienodai atstovaujama atitinkamoms veiklos ir interesų sritims.

         Pirmoje pastraipoje nurodytais atvejais Mokesčių ir muitų sąjungos generalinio direktorato generalinis direktorius prireikus gali paskirti kitą organizaciją iš 8 dalyje nurodyto rezervo sąrašo arba prašyti, kad organizacija paskirtų kitą atstovą arba pakaitinį narį.
   10.   Organizacijų pavadinimai ir jų atstovų pavardės skelbiami Komisijos ekspertų grupių ir kitų panašių subjektų registre (toliau – registras) ir specialioje interneto svetainėje.
   11.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Darbo tvarka
   1.   Ekspertų grupei pirmininkauja Mokesčių ir muitų sąjungos generalinio direktorato generalinis direktorius arba jo atstovas.
   2.   Pirmininkui sutikus, pagal nustatytas Ekspertų grupės veiklos sąlygas ji gali sudaryti pogrupius specializuotiems klausimams nagrinėti. Tokie pogrupiai panaikinami, kai tik įvykdo jiems pavestas užduotis.
   3.   Ad hoc pagrindu pirmininkas gali kviesti Ekspertų grupės arba pogrupio darbe dalyvauti Ekspertų grupei nepriklausančius ekspertus, turinčius reikiamos kompetencijos kuriuo nors darbotvarkės klausimu. Be to, fizinius asmenis arba organizacijas (kaip apibrėžta ekspertų grupių horizontaliųjų taisyklių 8 taisyklės 3 dalyje (7)) ir šalis kandidates pirmininkas gali pakviesti dalyvauti stebėtojų teisėmis. Pirmiausia dalyvauti stebėtojų teisėmis gali būti pakviesti narystės siekiančių šalių ir tarptautinių organizacijų atstovai.
   4.   Nariai ir jų atstovai, taip pat kviestiniai ekspertai ir stebėtojai laikosi Sutartyse ir kitose svarbiose Sąjungos taisyklėse nustatyto įpareigojimo išlaikyti profesinę paslaptį, taip pat Komisijos darbo tvarkos taisyklių (8) priede nustatytų taisyklių dėl ES įslaptintos informacijos apsaugos. Jeigu šių įsipareigojimų nesilaikoma, Komisija gali imtis visų tinkamų priemonių.
   5.   Ekspertų grupės ir jos pogrupių posėdžiai iš esmės rengiami Komisijos patalpose. Komisija teikia sekretoriato paslaugas. Ekspertų grupės ir jos pogrupių posėdžiuose ir veikloje gali dalyvauti kitos suinteresuotos Komisijos tarnybos.
   6.   Remdamasi standartinėmis ekspertų grupių darbo tvarkos taisyklėmis, Ekspertų grupė priima savo darbo tvarkos taisykles.
   7.   Komisija skelbia visus svarbius dokumentus apie Ekspertų grupės vykdomą veiklą (pvz., darbotvarkes, protokolus ir dalyvių pateiktą informaciją) – juos įtraukia į registrą arba registre pateikia nuorodą į specialią interneto svetainę. Dokumentai neskelbiami, jeigu juos paviešinus būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 (9) 4 straipsnyje.
   6 straipsnis
   Posėdžių išlaidos
   1.   Ekspertų grupės veikloje dalyvaujantiems asmenims už jų teikiamas paslaugas neatlyginama.
   2.   Ekspertų grupės veikloje dalyvaujančių asmenų patirtas kelionės ir prireikus pragyvenimo išlaidas atlygina Komisija pagal Komisijoje galiojančias nuostatas.
   3.   Tos išlaidos atlyginamos neviršijant pagal metinę išteklių skyrimo procedūrą skirtų asignavimų.
   7 straipsnis
   Taikymas
   Šis sprendimas galioja trejus metus.

      Priimta Briuselyje 2013 m. balandžio 23 d.

            Komisijos vardu

         Algirdas ŠEMETA

            Komisijos narys

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  COM(2011) 712 galutinis.

      (6)  OL L 8, 2001 1 12, p. 1.

      (7)  Pirmininko komunikatas Komisijai „Komisijos ekspertų grupių veiklos organizavimo taisyklės. Horizontalios taisyklės ir viešasis registras“, C(2010) 7649 galutinis.

      (8)  OL L 308, 2000 12 8, p. 26.

      (9)  OL L 145, 2001 5 31, p. 43. Šiomis išimtimis siekiama užtikrinti, kad nebūtų pakenkta visuomenės saugumui, kariniams reikalams, tarptautiniams santykiams, finansinei, pinigų arba ekonominei politikai, asmens privatumui ir neliečiamumui, komerciniams interesams, teismo procesui ir teisinei pagalbai, patikrinimams/tyrimams/auditams ir institucijų sprendimų priėmimo procesui.


title: 2014/10/ES: 2014 m. sausio 13 d. Tarybos sprendimas, kuriuo skiriamas Europos ekonomikos ir socialinių reikalų komiteto Švedijai atstovaujantis narys

text:
15.1.2014

               LT

               Europos Sąjungos oficialusis leidinys

               L 10/17

         TARYBOS SPRENDIMAS
   2014 m. sausio 13 d.
   kuriuo skiriamas Europos ekonomikos ir socialinių reikalų komiteto Švedijai atstovaujantis narys
   (2014/10/ES)
   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Švedijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Ellen NYGREN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nare skiriama Lise-Lotte LENBERG.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. sausio 13 d.

            Tarybos vardu

            Pirmininkas

         D. KOURKOULAS

      (1)  OL L 251, 2010 9 25, p. 8.


title: 2015 m. liepos 13 d. Tarybos sprendimas (ES) 2015/1156 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo (Baterijos ir akumuliatoriai)

text:
15.7.2015

               LT

               Europos Sąjungos oficialusis leidinys

               L 187/24

         TARYBOS SPRENDIMAS (ES) 2015/1156
   2015 m. liepos 13 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo (Baterijos ir akumuliatoriai)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo II priedą;

               (3)

               į EEE susitarimą turi būti įtraukta Europos Parlamento ir Tarybos direktyva 2013/56/ES (3);

               (4)

               Direktyva 2013/56/ES panaikinamas Komisijos sprendimas 2009/603/EB (4), kuris yra įtrauktas į EEE susitarimą;

               (5)

               atsižvelgiant į ypatingą Lichtenšteino teisinę ir faktinę padėtį, Direktyvos 2006/66/EB 17 straipsnis netaikomas Lichtenšteinui;

               (6)

               todėl EEE susitarimo II priedas turėtų būti atitinkamai iš dalies pakeistas;

               (7)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. liepos 13 d.

            Tarybos vardu

            Pirmininkas

         F. ETGEN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2013 m. lapkričio 20 d. Europos Parlamento ir Tarybos direktyva 2013/56/ES, kuria iš dalies keičiamos Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų nuostatos dėl nešiojamų baterijų ir akumuliatorių, kurių sudėtyje yra kadmio ir kurie skirti naudoti bevieliuose elektriniuose įrankiuose, ir sagos formos elementų, kuriuose yra nedidelis kiekis gyvsidabrio, pateikimo rinkai ir panaikinamas Komisijos sprendimas 2009/603/EB (OL L 329, 2013 12 10, p. 5).

      (4)  2009 m. rugpjūčio 5 d. Komisijos sprendimas 2009/603/EB, kuriuo pagal Europos Parlamento ir Tarybos direktyvą 2006/66/EB nustatomi baterijų ir akumuliatorių gamintojų registravimo reikalavimai (OL L 206, 2009 8 8, p. 13).

      PROJEKTAS
      EEE JUNGTINIO KOMITETO SPRENDIMAS Nr. …/2015
      … m. … … d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtraukta 2013 m. lapkričio 20 d. Europos Parlamento ir Tarybos direktyva 2013/56/ES, kuria iš dalies keičiamos Europos Parlamento ir Tarybos direktyvos 2006/66/EB dėl baterijų ir akumuliatorių bei baterijų ir akumuliatorių atliekų nuostatos dėl nešiojamų baterijų ir akumuliatorių, kurių sudėtyje yra kadmio ir kurie skirti naudoti bevieliuose elektriniuose įrankiuose, ir sagos formos elementų, kuriuose yra nedidelis kiekis gyvsidabrio, pateikimo rinkai ir panaikinamas Komisijos sprendimas 2009/603/EB (1);

                  (2)

                  Europos Parlamento ir Tarybos direktyva 2013/56/ES panaikinamas Komisijos sprendimas 2009/603/EB (2), kuris yra įtrauktas į EEE susitarimą, ir kuris panaikintas vadovaujantis EEE susitarimu;

                  (3)

                  todėl EEE susitarimo II priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XV skyrius iš dalies keičiamas taip:

                  1.

                  12x punktas (Europos Parlamento ir Tarybos direktyva 2006/66/EB) papildomas taip:

                              „—

                                 32013 L 0056: 2013 m. lapkričio 20 d. Europos Parlamento ir Tarybos direktyva 2013/56/ES (OL L 329, 2013 12 10, p. 5).

                        Direktyvos nuostatos šiame Susitarime pritaikomos taip:
                  17 straipsnis netaikomas Lichtenšteinui.“

                  2.

                  12zt punkto (Komisijos sprendimas 2009/603/EB) tekstas išbraukiamas.

            2 straipsnis

         Europos Sąjungos oficialiojo leidinio EEE priede skelbtinas Direktyvos 2013/56/ES tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja …, jei pateikti visi pranešimai pagal EEE susitarimo 103 straipsnio 1 dalį (3).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 329, 2013 12 10, p. 5.

         (2)  OL L 206, 2009 8 8, p. 13.

         (3)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2004 m. balandžio 29 d. Europos Parlamento ir Tarybos sprendimas Nr. 846/2004/EB, iš dalies keičiantis Tarybos sprendimą 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.)

text:
Svarbus teisinis pranešimas

|

32004D0846

Oficialusis leidinys L 157 , 30/04/2004 p. 0004 - 0006

		Europos Parlamento ir Tarybos sprendimas Nr. 846/2004/EB2004 m. balandžio 29 d.iš dalies keičiantis Tarybos sprendimą 2000/821/EB dėl programos, skatinančios Europos garso ir vaizdo kūrinių kūrimą, platinimą bei skatinimą, įgyvendinimo (MEDIA plius – kūrimas, platinimas ir reklama) (2001–2005 m.)EUROPOS PARLAMENTAS IR EUROPOS SĄJUNGOS TARYBAatsižvelgdami į Europos bendrijos steigimo sutartį, ypač jos 157 straipsnio 3 dalį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę [1],atsižvelgdami į Regionų komiteto nuomonę [2],veikdami Sutarties 251 straipsnyje nustatyta tvarka [3],kadangi:(1) Sprendimu 2000/821/EB [4] Taryba nustatė, kad Media Plus programa, kuri skatina Europos audiovizualinių kūrinių kūrimą, platinimą ir reklamavimą, bus vykdoma nuo 2001 m. sausio 1 d. iki 2005 m. gruodžio 31 d.(2) Labai svarbu užtikrinti Bendrijos politikos, remiančios Europos audiovizualinį sektorių, tęstinumą, atsižvelgiant į Bendrijos tikslus pagal Sutarties 157 straipsnį.(3) Taip pat labai svarbu, kad Komisija pateiktų išsamią ir detalią MEDIA Plus programos vertinimo ataskaitą ne vėliau kaip 2005 m. gruodžio 31 d., kad užtektų laiko teisės aktų leidžiamajai institucijai apsvarstyti pasiūlymą dėl naujos Media Plus programos, kuri planuojama nuo 2007 m., ir kad biudžeto valdymo institucija galėtų įvertinti naujos finansinės struktūros poreikį,NUSPRENDĖ:1 straipsnisSprendimas 2000/821/EB iš dalies keičiamas taip:1. 1 straipsnio 1 dalyje vietoj "2005 m. gruodžio 31 d." įrašoma "2006 m. gruodžio 31 d."2. 5 straipsnio 2 dalyje vietoje orientacinės 350 milijonų eurų sumos įrašoma 450,60 milijonų eurų, įskaitant patikslinimą dėl plėtros peržiūrėjus finansinę perspektyvą.2 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Strasbūre, 2004 m. balandžio 29 d.Europos Parlamento varduPirmininkasP. CoxTarybos varduPirmininkasM. McDowell[1] OL C 10, 2004 1 14, p. 8.[2] OL C 23, 2004 1 27, p. 24.[3] 2004 m. vasario 12 d. Europos Parlamento nuomonė (dar nepaskelbta Oficialiajame leidinyje) ir 2004 m. balandžio 26 d. Tarybos sprendimas.[4] OL L 336, 2000 12 30, p. 82.--------------------------------------------------


title: 1998 m. kovo 23 d. Tarybos sprendimas dėl Europos bendrijos pasirašymo 1979 m. Konvencijos dėl tolimos tarpvalstybinės atmosferos teršalų pernašos protokolą, skirtą papildomai mažinti išmetamos sieros kiekį

text:
Svarbus teisinis pranešimas

|

31998D0686

Oficialusis leidinys L 326 , 03/12/1998 p. 0034 - 0034

		Tarybos sprendimas1998 m. kovo 23 d.dėl Europos bendrijos pasirašymo 1979 m. Konvencijos dėl tolimos tarpvalstybinės atmosferos teršalų pernašos protokolą, skirtą papildomai mažinti išmetamos sieros kiekį(98/686/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 130s straipsnio 1 dalį, kartu su 228 straipsnio 2 dalies pirmu sakiniu ir 228 straipsnio 3 dalies pirma dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Bendrija 1994 m. birželio 14 d. pasirašė 1979 m. Konvencijos dėl tolimos tarpvalstybinės atmosferos teršalų pernašos protokolą, skirtą papildomai mažinti išmetamos sieros kiekį (toliau – "protokolas"),kadangi protokolu visoms konvencijoms šalims siekiama nustatyti didžiausias leistinas išmetamo sieros kiekio ribas;kadangi protokolu numatomos priemonės padeda įgyvendinti Bendrijos aplinkos politikos tikslus;kadangi Bendrija ir valstybės narės, atsižvelgdamos į atitinkamą savo kompetenciją, bendradarbiauja su trečiosiomis šalimis ir kompetentingomis tarptautinėmis organizacijomis;kadangi Bendrija dėl to turėtų patvirtinti protokolą,PRIĖMĖ ŠĮ SPRENDIMĄ:1 straipsnis1994 m. birželio 14 d. pasirašytas 1979 m. Konvencijos dėl tolimos tarpvalstybinės atmosferos teršalų pernašos protokolas, skirtas papildomai mažinti išmetamos sieros kiekį, patvirtinamas Bendrijos vardu.Protokolo tekstas pridedamas prie šio sprendimo.Ši deklaracija deponuojama su patvirtinimo dokumentais:"Europos bendrija pareiškia, kad didžiausios leistinos išmetamųjų teršalų ribos ir Europos bendrijos svertinė vidutinė procentinė dalis neturi viršyti protokolą ratifikavusių Europos Sąjungos valstybių narių įsipareigojimų visumos ir kartu pabrėžia, jog visos valstybės narės turi sumažinti jų išmetamą SO2 kiekį atsižvelgdamos į protokolo II priede nustatomas didžiausias leistinas emisijos ribas ir laikydamosi atitinkamų Bendrijos teisės aktų."2 straipsnisTarybos pirmininkas įgaliojamas paskirti pareigūną, kuriam suteikiami įgaliojimai patvirtinimo dokumentus ir 1 straipsnyje nurodomą deklaraciją įteikti saugoti Jungtinių Tautų Organizacijos Generaliniam sekretoriui pagal protokolo 14 straipsnį.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1998 kovo 23 d.Tarybos varduPirmininkasM. Meacher[1] OL C 190, 1997 6 12, p. 13.[2] OL C 14, 1998 1 19.--------------------------------------------------


title: 2015 m. kovo 11 d. Europos Parlamento ir Tarybos sprendimas (ES) 2015/472 dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2014/012 BE/ArcelorMittal“ )

text:
20.3.2015

               LT

               Europos Sąjungos oficialusis leidinys

               L 76/60

         EUROPOS PARLAMENTO IR TARYBOS SPRENDIMAS (ES) 2015/472
   2015 m. kovo 11 d.
   dėl Europos prisitaikymo prie globalizacijos padarinių fondo lėšų mobilizavimo (Belgijos paraiška „EGF/2014/012 BE/ArcelorMittal“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Europos Parlamento ir Tarybos reglamente (EB) Nr. 546/2009 (3), arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką;

               (2)

               Tarybos reglamento (ES, Euratomas) Nr. 1311/2013 (4) 12 straipsnyje numatyta galimybė mobilizuoti EGF lėšas neviršijant didžiausios metinės 150 mln. EUR sumos (2011 m. kainomis);

               (3)

               2014 m. liepos 22 d. Belgija pateikė paraišką mobilizuoti EGF lėšas dėl darbuotojų atleidimo iš „ArcelorMittal Liège S.A.“ Belgijoje ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 1 591 486 EUR suma finansinei paramai pagal Belgijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete EGF lėšos mobilizuojamos siekiant skirti 1 591 486 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2015 m. kovo 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         Z. KALNIŅA-LUKAŠEVICA

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2009 m. birželio 18 d. Europos Parlamento ir Tarybos reglamentas (EB) Nr. 546/2009, iš dalies keičiantis Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (OL L 167, 2009 6 29, p. 26).

      (4)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2010/513/ES: 2010 m. gegužės 5 d. Europos Parlamento sprendimas dėl Bendrijos žuvininkystės kontrolės agentūros 2008 finansinių metų sąskaitų uždarymo

text:
25.9.2010

               LT

               Europos Sąjungos oficialusis leidinys

               L 252/131

         EUROPOS PARLAMENTO SPRENDIMAS
   2010 m. gegužės 5 d.
   dėl Bendrijos žuvininkystės kontrolės agentūros 2008 finansinių metų sąskaitų uždarymo
   (2010/513/ES)
   EUROPOS PARLAMENTAS,
   atsižvelgdamas į Bendrijos žuvininkystės kontrolės agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Bendrijos žuvininkystės kontrolės agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą (3), ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0105/2010),

               1.

               pritaria Bendrijos žuvininkystės kontrolės agentūros 2008 finansinių metų sąskaitų uždarymui;

               2.

               paveda Pirmininkui perduoti šį sprendimą Bendrijos žuvininkystės kontrolės agentūros vykdančiajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 1.

      (2)  OL L 248, 2002 9 16, p. 1.

      (3)  OL L 128, 2005 5 21, p. 1.

      (4)  OL L 357, 2002 12 31, p. 72.


title: 2011/474/ES: 2011 m. liepos 12 d. Tarybos sprendimas dėl Protokolo, kuriuo nustatomos Europos bendrijos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas, sudarymo

text:
28.7.2011

               LT

               Europos Sąjungos oficialusis leidinys

               L 196/1

         TARYBOS SPRENDIMAS
   2011 m. liepos 12 d.
   dėl Protokolo, kuriuo nustatomos Europos bendrijos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas, sudarymo
   (2011/474/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. spalio 5 d. Taryba priėmė Reglamentą (EB) Nr. 1562/2006 dėl Europos bendrijos ir Seišelių Respublikos partnerystės žuvininkystės sektoriuje susitarimo sudarymo (1) (toliau – Partnerystės susitarimas). Prie Partnerystės susitarimo buvo pridėtas protokolas, kuriuo nustatomos Partnerystės susitarime numatytos žvejybos galimybės ir finansinis įnašas. Tas protokolas nustoja galioti 2011 m. sausio 17 d.;

               (2)

               Europos Sąjunga derėjosi su Seišelių Respublika (toliau – Seišeliai) dėl naujo Partnerystės susitarimo protokolo (toliau – protokolas), kuriuo ES laivams suteikiamos žvejybos galimybės vandenyse, į kuriuos Seišeliai turi suverenias teises arba kurie priklauso jų jurisdikcijai žuvininkystės srityje;

               (3)

               pasibaigus toms deryboms 2010 m. birželio 3 d. protokolas buvo parafuotas, o 2010 m. spalio 29 d. pasikeitimu laiškais – iš dalies pakeistas;

               (4)

               remiantis Tarybos sprendimu 2010/814/ES (2), protokolas 2010 m. gruodžio 20 d. buvo pasirašytas Sąjungos vardu ir yra laikinai taikomas;

               (5)

               protokolas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Protokolas, kuriuo nustatomos Europos bendrijos ir Seišelių Respublikos partnerystės žuvininkystės sektoriuje susitarime numatytos žvejybos galimybės ir finansinis įnašas, patvirtinamas Sąjungos vardu (3).
   2 straipsnis
   Tarybos pirmininkas Sąjungos vardu pateikia protokolo 14 straipsnyje numatytą pranešimą (4).
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2011 m. liepos 12 d.

            Tarybos vardu

            Pirmininkas

         J. VINCENT-ROSTOWSKI

      (1)  OL L 290, 2006 10 20, p. 1.

      (2)  OL L 345, 2010 12 30, p. 1.

      (3)  Protokolo tekstas paskelbtas OL L 345, 2010 12 30, p. 4 kartu su sprendimu dėl jo pasirašymo.

      (4)  Protokolo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.


title: 2012/565/ES: 2012 m. gegužės 10 d. Europos Parlamento sprendimas dėl Europos profesinio mokymo plėtros centro 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/155

         EUROPOS PARLAMENTO SPRENDIMAS
   2012 m. gegužės 10 d.
   dėl Europos profesinio mokymo plėtros centro 2010 finansinių metų sąskaitų uždarymo
   (2012/565/ES)
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos profesinio mokymo plėtros centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0129/2012),

               1.

               pritaria Europos profesinio mokymo plėtros centro 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai bei Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 127.

      (2)  OL L 248, 2002 9 16, p. 1.

      (3)  OL L 39, 1975 2 13, p. 1.

      (4)  OL L 357, 2002 12 31, p. 72.